Държавен вестник, бр. 62, 2012 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  62
сградата и при прекъсваем режим на ползването 
на електроенергия; определяне на буферния ре­
зервоар, на неговия обем, както и на вписването 
му във вторичен отоплителен кръг.
3. Теоретичната част на обучението за мон­
тажник на слънчеви фотоелектрични преобразу­
ватели и слънчеви топлинни инсталации следва 
да дава обща представа за пазарната ситуация 
по отношение на разглежданите съоръжения и 
сравнения за разходи – доходоносност, както и 
да включва екологични аспекти, елементи, ха­
рактеристики и оразмеряване на системите за 
слънчева енергия, точен избор на подходящи сис­
теми и оразмеряване на елементите, определяне 
на топлинния товар, противопожарна защита, 
свързани субсидии, а също и проектиране, мон­
таж и поддръжка на слънчеви фотоелектрични 
преобразуватели и слънчеви топлинни инста­
лации. Обучението следва да осигурява също 
добро познаване на европейските стандарти за 
съответната технология, на сертификационни 
инструменти, като например Solar Keymark, 
както и на свързаното със слънчевата енергия 
национално и общностно законодателство. 
Монтажникът следва да притежава следните 
умения:
– умения за безопасна работа при използване 
на необходимите инструменти и оборудване и 
прилагане на кодексите и стандартите за безопас­
ност, както и идентифициране на водопроводни, 
електротехнически и други рискове, свързани 
със слънчевите инсталации;
– умения за идентифициране на системите 
и на специфичните за активните и пасивните 
системи елементи, включително проектиране 
по машинната част и определяне на мястото на 
елементите и разположението и конфигурацията 
на системата; 
– умения за определяне на необходимата 
площ за монтажа, на ориентацията и наклона 
на фотоелектричните и топлинните слънчеви 
колектори, като се вземат под внимание за­
сенчването, достъпът до слънчевата радиация, 
здравината на конструкцията, съответствието на 
начина на монтаж с особеностите на сградата 
или климата, както и за идентифициране на 
различните методи за монтаж, подходящи за 
видовете покриви, и укрепването на необходи­
мите за монтажа съоръжения; и
– специално за слънчевите фотоволтаични 
системи са необходими също умения за приспо­
собяване на електротехнически проекти, вклю­
чително определяне на проектните стойности 
на големината на тока, избор на подходящи 
видове проводници и на параметрите на всяка 
електрическа верига, определяне на подходящия 
типоразмер, параметри и разположение на всички 
съответни съоръжения и подсистеми и избор на 
подходяща точка на свързване.
5. Изисквания към материалната база
Обучението по теория се осъществява в учеб­
ни кабинети, а по учебна практика – в учебни 
работилници.
Обучението по практика може да се осъ­
ществява както в собствена, така и в наета база, 
която отговаря на посочените условия.
5.1. Учебен кабинет
Обзавеждането включва: работно място на 
обучаващия (работна маса и стол), работно 
място за всеки обучаван (работна маса и стол), 
учебна дъска (електронна), мебели (шкафове за 
различни цели), екран и стойки за окачване на 
табла, чартборд и учебно-технически средства 
(видеотехника, компютър, мултимедия и интер­
нет); комплекти техническа документация (пра­
вилници; инструкции; проекти; работни карти; 
нарядни бланки и др.), съвременна справочна и 
каталожна литература, приложен софтуер, из­
ползван в различните специалности, електронна 
професионална библиотека.
Към учебния кабинет задължително има и 
хранилище за съхраняване на учебно-техничес­
ките средства и техниката.
За постигане на целите на обучението обуча­
ващите институции, които провеждат обучение 
за професията „Техник на енергийни съоръжения 
и инсталации“, имат задължително обзаведени 
учебни кабинети по учебните предмети от общата 
и специфичната задължителна професионална 
подготовка.
Работните места, съответстващи на норма­
тивите за брой обучавани за една паралелка, са 
разположени така, че да осигуряват необходи­
мата видимост на учебната дъска и свободно 
преминаване от едно до друго работно място.
За онагледяване на обучението са необходи­
ми: табла, схеми, слайдове; действащи макети, 
модели и реални образци; учебни видеофил­
ми; програмни продукти; електронни уроци, 
каталози, инструкции, справочници, фирмени 
материали и др.
5.2. Учебна работилница (лаборатория)
За обучение по професията „Техник на енер­
гийни съоръжения и инсталации“ са необходими 
учебни работилници по: шлосерство; общо­
монтажни операции и технически измервания; 
заваряване; монтаж, обслужване и ремонт на 
съоръженията от различните специалности.
Всички учебни работилници се обзавеждат с 
машини и съоръжения, демонстрационни макети 
и модели, действащи образци на конструкции 
енергийна техника, онагледяващи табла, учебни 
видеофилми, програмни продукти, електронни 
уроци, съобразени с формирането на практически 
умения у обучаваните, мултимедийна техника.
Учебната работилница осигурява работни 
места за всички обучавани и едно работно 
място за учителя, които да са в съответствие 
с изискванията за извършване на практическа 
дейност и с методическите изисквания. За ра­
ботно място се счита площта, върху която се 
намират машини, съоръжения и др., необходими 
за конкретната работа.
5.2.1. Учебна работилница по шлосерство
Обзавеждане: работно място с менгеме за 
всеки обучаван; настолна пробивна машина; 
механична ножовка; шмиргел; ръчна електри­
ческа пробивна машина; набор инструменти за: 
очертаване и измерване; изпиляване, пробиване, 
изсичане, рязане със и без снемане на стружка, 
нарязване на резби, шабероване, райбероване, 
нитачка.